[image: image1.wmf]

POGODBA O REVIDIRANJU RAČUNOVODSKIH IZKAZOV 

št. 

ki jo sklepajo: 

Naziv naročnika: Elektro Maribor Energija plus, podjetje za trženje energije in storitev d.o.o.

Naslov naročnika: Vetrinjska ulica 2, 2000 Maribor

ki ga zastopa: predsednik uprave Elektro Maribor d.d., g. Jože Hebar
ID za DDV: SI 88157598

Matična št.: 3991008000
(v nadaljnjem besedilu »naročnik«) 

in 

Naziv ponudnika: 
(v nadaljnjem besedilu »izvajalec«).

I. Predmet pogodbe 

1. člen

Pogodbeni stranki ugotavljata, da je naročnik izvedel postopek oddaje javnega naročila v skladu s 40. členom Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 121/21, 10/22 - v nadaljevanju ZJN-3) JN___________ za potrebe družb ELEKTRO MARIBOR, podjetje za distribucijo električne energije, d.d. (Elektro Maribor d.d.), OVEN ELEKTRO MARIBOR, proizvodnja elektrike in obnovljivi viri energije Elektro Maribor, d.o.o. (v nadaljevanju OVEN ELEKTRO MARIBOR d.o.o.) in Elektro Maribor Energija plus, podjetje za trženje energije in storitev d.o.o. (v nadaljevanju Energijo Plus d.o.o.):

IZVAJANJE REVIZIJSKIH STORITEV SKUPINE ELEKTRO MARIBOR ZA OBDOBJE 2022-2026
Izvajalec bo za naročnika:

· Revidiral računovodske izkaze družbe Energija Plus d.o.o. za poslovno leto, ki se konča 31.12.2022, 31.12.2023, 31.12.2024, 31.12.2025 in 31.12.2026, sestavljene skladno s Slovenski računovodskimi standardi;
Izvajalec bo preveril, ali je vsebina poslovnega poročila v letnem poročilu družbe Energija Plus d.o.o.  v skladu z drugimi sestavinami letnega poročila.

2. člen

S to pogodbo se pogodbeni stranki dogovorita o splošnih in posebnih pogojih izvedbe naročila. Celotna razpisna dokumentacija iz naročila iz 1. člena te pogodbe in izvajalčeva ponudba številka: ________________________________________, sta sestavni del te pogodbe. 

3. člen

Pogodba se sklene za poslovna leta, ki se končajo 31.12.2022, 31.12.2023, 31.12.2024, 31.12.2025 in 31.12.2026. V primeru, da je pogodba finančno realizirana pred potekom tega obdobja, se pogodba prekine ob finančni realizaciji pogodbe. 

Pogoji te pogodbe so veljavni za čas trajanja pogodbe. Spreminjajo se lahko le s pisnim aneksom, ki ga skleneta pogodbeni stranki in se ne morejo spremeniti za nazaj. Nedogovorjena sprememba cene ima za posledico prekinitev pogodbe. 

II. Postopek opravljanja dogovorjenih postopkov

Za izvedbo revizije bo izvajalec sestavil revizijsko delovno skupino, v kateri bodo pooblaščeni revizor, ki bo podpisal revizorjevo poročilo o računovodskih izkazih, pomočniki pooblaščenega revizorja z več kot dvema letoma delovnih izkušenj pri revidiranju in drugi sodelavci.

Izvajalec zagotavlja naročniku, da bo pooblaščeni revizor, ki podpiše revizorjevo poročilo, sodeloval pri revidiranju v obsegu kot ga določa določilo 39. člena Zakona o revidiranju (ZRev -2).Člani revizijske delovne skupine bodo sodelovali pri revidiranju v obsegu, ki je predviden v tej pogodbi.

III. Pogodbena vrednost 

4. člen

Predmet te pogodbe je izvedba: Revidiranje računovodskih izkazov in letnega poročila družbe Energija Plus d.o.o.; Poročilo in predstavitev poročila revizijski komisiji po opravljeni reviziji s pojasnilom rezultatov revizije vključno z izjavo o neodvisnosti; Pismo poslovodstvu po opravljeni predreviziji in zaključni reviziji v katerem bodo pojasnjene ugotovitve revizije in priporočila za izboljšanje; v skladu z zakonom in razpisnimi pogoji.
Letna pogodbena vrednost znaša __________ EUR brez DDV

Skupna pogodbena vrednost znaša: ______________ EUR brez DDV
*DDV se obračuna z zakonsko določeno stopnjo. 

Cena storitve je oblikovana v skladu s smernicami za oblikovanje cen revizijskih storitev, ki jih je sprejel Slovenski inštitut za revizijo, in na podlagi predvidenega obsega časa revizijske delovne skupine ter je v sorazmerju s stopnjo odgovornosti posameznega člana delovne skupine, njegovo strokovno usposobljenostjo in izkušnjami razčlenjena takole:

Revizija računovodskih izkazov družbe Energija Plus d.o.o. za posamezno poslovno leto, ki je predmet te pogodbe – torej leto, končano 31.12.2022, 31.12.2023, 31.12.2024, 31.12.2025 in 31.12.2026:

	Opis revizijske skupine
	Urna postavka

v €
	Predvideno

število ur
	Skupaj v €

	Pooblaščen revizor
	
	
	

	Pomočnik pooblaščenega revizorja
	
	
	

	Drugi člani
	
	
	

	SKUPAJ
	
	
	


Neupoštevanje pogodbenih določil ima za posledico prekinitev pogodbe. 

IV. Rok izvedbe storitve

5. člen 

Rok izvedbe pogodbenih obveznosti je potrebno izpolniti skladno s priloženo časovnico.  
V. Način in rok plačila 

6. člen

Pogodbeni stranki se dogovorita za naslednjo dinamiko plačil:

· 30% pogodbene vrednosti v 30-ih dneh po zaključku preverjanja notranjih kontrol,

· 40% pogodbene vrednosti v 30-ih dneh po revidiranju računovodskih izkazov,

· 30% pogodbene vrednosti v 30-ih dneh po predaji revizorjevega poročila

Pogodbeni stranki soglašata, da je za izvedbo dogovorjenih postopkov, spoštovanje rokov in izročitev poročila  po tej pogodbi pomembno spoštovanje dogovorjene dinamike plačil.

V primeru zamude plačila izvajalec zaračuna zamudne obresti na zapadle zneske v skladu z zakonodajo in predpisi za zamudne obresti. Te obresti se zaračunajo od dneva zapadlosti plačila. Izvajalec si prav tako pridrži pravico, da zadrži izdajo poročila, ki je predmet te pogodbe, dokler niso plačani vsi neporavnani zneski.

V primeru razrešitve izvajalec pripravi obračun do takrat opravljenih ur, znesek obračuna pa naročnik plača v 8-ih dneh po predložitvi obračuna.

Naročnik bo izvajalcu plačal storitve na transakcijski račun.

VI. Podizvajalske pogodbe in zavarovanje plačil podizvajalcem
7. člen

Izvajalec ne bo za izvedbo pogodbenih obveznosti  vključil nobenega podizvajalca.
VII. Pogodbene kazni

8. člen

Če izvajalec po lastni krivdi ne bi opravil storitev v pogodbenem roku, je dolžan plačati naročniku pogodbeno kazen v višini 0,5 (pol) % od vrednosti naročila za vsak zamujen koledarski dan, do največ 10 (deset) % te vrednosti. 

Plačilo pogodbene kazni ne odveže izvajalca od izpolnitve njegovih pogodbenih obveznosti in poplačila celotno nastale škode v skladu z Obligacijskim zakonikom.

VIII. Poročanje in odgovornost za poročilo

9. člen

Po zaključku izvedbe dogovorjenih postopkov bo izvajalec naročniku izročil revizorjevo poročilo v slovenskem jeziku in angleškem jeziku v enem izvodu.
IX. Posebne obveznosti izvajalca in naročnika

10. člen

Izvajalec se obvezuje, da bo: 

· opravil pogodbene obveznosti strokovno, pravilno, vestno in kvalitetno v skladu z veljavnimi dogovori, soglasji, standardi in zakoni ter da bo sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,

· izvedel dela v dogovorjenem roku,

· skrbno varoval poslovno tajnost naročnika, 
· skrbno, kot tajne varoval vse ostale informacije, vsa dejstva in okoliščine za katere je izvedel pri opravljanju dogovorjenih postopkov in s katerimi se bo srečal v okviru svojega dela, razen v primerih, ki jih določa Zakon o revidiranju, 

· upošteval zahteve in določila javnega naročila.

11. člen

Naročnik se obvezuje, da bo: 

· dal izvajalcu v dogovorjenih rokih na razpolago potrebno dokumentacijo oziroma informacije v zvezi s pogodbenimi obveznostmi, 

· sodeloval s izvajalcem pri določilih pogodbe z namenom, da bo le ta pogodbene obveznosti opravljal v obojestransko korist in zadovoljstvo, 

· tekoče obveščal izvajalca o vseh spremembah in novo nastalih situacijah, ki bi lahko vplivale na izvršitev pogodbenih obveznosti, 

· enako zanesljivo kot zahteva od izvajalec, tudi sam varoval poslovno tajnost izvajalca in bo v tajnost obdržal tudi druge in informacije in dokumente, če bo izvajalec to posebej zahteval. 

X. Predstavniki naročnika in izvajalca

12. člen

Skrbnik pogodbe s strani naročnika je ______________. 
Za nadzor nad izvajanjem pogodbe s strani izvajalca skrbi ga. ___________________.
Spremembo predstavnikov je treba pisno javiti v treh dneh. Predstavniki pogodbenih strank nimajo pravice spreminjati pogodbenih obveznosti. 

XI. Višja sila

13. člen 

Izvajalec in naročnik sta prosta odgovornosti za škodo, ki bi nastala zaradi neizpolnitve ali zamude pri izpolnjevanju pogodbenih obveznosti, če so po sklenitvi pogodbe nastale okoliščine, ki jih nista mogla predvideti, preprečiti, niti jih odpraviti, oziroma se ogniti-višja sila. Pogodbene stranke se pisno obvestijo o nastanku in prenehanju višje sile najkasneje v 3 dneh od njenega nastanka, oziroma izjemoma od njenega prenehanja. K pisnemu obvestilu morata predložiti verodostojne dokaze o nastanku in trajanju višje sile.

XII. Protikorupcijska klavzula

14. člen 

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena 
pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

15. člen 

V primeru, da se ugotovi, da je izvajalec v ponudbi podal lažno izjavo o sorodstvenih vezeh z zaposlenim v družbi naročnika, je ta pogodba nična.

XIII. Reševanje sporov 

16. člen 

Pogodbeni stranki se dogovorita, da bosta morebitne spore iz te pogodbe reševali sporazumno. V kolikor se o nastalem sporu ne moreta dogovoriti, je za reševanje sporov iz te pogodbe pristojno sodišče v Mariboru po slovenskem pravu.

XIV. Pogoji veljavnosti pogodbe

17. člen 

Pogodba stopi v veljavo, ko jo podpišeta obe pogodbeni stranki in pod pogojem da skupščina družbe imenuje pooblaščeno revizijsko družbo. 

XV. Končne določbe

18. člen 

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarja. 

V primeru nastopa spremenjenih okoliščin lahko pogodbeni stranki z določili Obligacijskega zakonika predlagata spremembo ali razvezo pogodbe.
Pogodba se prekine brez odpovednega roka, v primeru, da družba Energija plus d.o.o. ni več del skupine Elektro Maribor.
V primeru, da ponudnik ne bo izpolnil katere izmed pogodbenih obveznosti, ima naročnik pravico takoj, brez odpovednega roka, odpovedati pogodbo.
Naročnik s podpisom te pogodbe soglaša s splošnimi pogoji o reviziji računovodskih izkazov, ki so priloženi k tej pogodbi.
Pogodba je sestavljena in podpisana v dveh (2) izvodih, od katerih prejme vsaka od pogodbenih strank po en (1) izvod.

Priloga:

- ponudba št. 

- Časovni okvir oz. načrt izvajanja storitev

Datum podpisa:                                                                       
Datum podpisa: 

IZVAJALEC:





        
NAROČNIK: 

Priloga  k pogodbi številka _________________: Časovni okvir oz. načrt izvajanja storitev
Rok izvajanja pogodbenih obveznosti za leto 2022 je 12 mesecev od datuma sklenitve pogodbe, najkasneje pa do 30.04.2023. Ponudnik mora pri tem upoštevati skrajne roke za izvedbo storitev, ki so: 

· zaključek revizije poslovnega leta 2022 najkasneje do 15.4.2023 vključno z izdajo revizorjevega poročila (za vse družbe v skupini in skupino Elektro Maribor – (točke A, B, C, D, E, F, G, H, I); 

· izdelava poročila in predstavitev poročila revizijski komisiji po opravljeni reviziji s pojasnilom rezultatov revizije vključno z izjavo o neodvisnosti, najkasneje do 15.4.2023 (točka J);

· izdelava pisma poslovodstvu najkasneje do 30.4.2023 (točka K)

· zaključek postopkov predrevizije in izdelava pisma poslovodstvu po opravljeni predreviziji za obdobje januar – avgust 2022 najkasneje do 15.12.2022 (točka L). 

Rok izvajanja pogodbenih obveznosti za leto 2023 je 12 mesecev od datuma sklenitve pogodbe, najkasneje pa do 30.04.2024. Ponudnik mora pri tem upoštevati skrajne roke za izvedbo storitev, ki so: 

· zaključek revizije poslovnega leta 2023 najkasneje do 15.4.2024 vključno z izdajo revizorjevega poročila (za vse družbe v skupini in skupino Elektro Maribor – (točke A, B, C, D, E, F, G, H, I); 

· izdelava poročila in predstavitev poročila revizijski komisiji po opravljeni reviziji s pojasnilom rezultatov revizije vključno z izjavo o neodvisnosti, najkasneje do 15.4.2024 (točka J);

· izdelava pisma poslovodstvu najkasneje do 30.4.2024 (točka K); 

· zaključek postopkov predrevizije in izdelava pisma poslovodstvu po opravljeni predreviziji za obdobje januar – avgust 2023 najkasneje do 15.12.2023 (točka L). 

Rok izvajanja pogodbenih obveznosti za leto 2024 je 12 mesecev od datuma sklenitve pogodbe, najkasneje pa do 30.04.2025. Ponudnik mora pri tem upoštevati skrajne roke za izvedbo storitev, ki so: 

· zaključek revizije poslovnega leta 2024 najkasneje do 15.4.2025 vključno z izdajo revizorjevega poročila (za vse družbe v skupini in skupino Elektro Maribor –(točke A, B, C, D, E, F, G, H, I); 

· izdelava poročila in predstavitev poročila revizijski komisiji po opravljeni reviziji s pojasnilom rezultatov revizije vključno z izjavo o neodvisnosti, najkasneje do 15.4.2025 (točka J);

· izdelava pisma poslovodstvu najkasneje do 30.4.2025 (točka K); 

· zaključek postopkov predrevizije in izdelava pisma poslovodstvu po opravljeni predreviziji za obdobje januar – avgust 2024 najkasneje do 15.12.2024 (točka L). 

Rok izvajanja pogodbenih obveznosti za leto 2025 je 12 mesecev od datuma sklenitve pogodbe, najkasneje pa do 30.04.2026. Ponudnik mora pri tem upoštevati skrajne roke za izvedbo storitev, ki so: 

· zaključek revizije poslovnega leta 2025 najkasneje do 15.4.2026 vključno z izdajo revizorjevega poročila (za vse družbe v skupini in skupino Elektro Maribor – (točke A, B, C, D, E, F, G, H, I); 

· izdelava poročila in predstavitev poročila revizijski komisiji po opravljeni reviziji s pojasnilom rezultatov revizije vključno z izjavo o neodvisnosti, najkasneje do 15.4.2026 (točka J);

· izdelava pisma poslovodstvu najkasneje do 30.4.2026 (točka K); 

· zaključek postopkov predrevizije in izdelava pisma poslovodstvu po opravljeni predreviziji za obdobje januar – avgust 2025 najkasneje do 15.12.2025 (točka L). 

Rok izvajanja pogodbenih obveznosti za leto 2026 je 12 mesecev od datuma sklenitve pogodbe, najkasneje pa do 30.04.2027. Ponudnik mora pri tem upoštevati skrajne roke za izvedbo storitev, ki so: 

· zaključek revizije poslovnega leta 2026 najkasneje do 15.4.2027 vključno z izdajo revizorjevega poročila (za vse družbe v skupini in skupino Elektro Maribor – točke A, B, C, D, E, F in G); 

· izdelava poročila in predstavitev poročila revizijski komisiji po opravljeni reviziji s pojasnilom rezultatov revizije vključno z izjavo o neodvisnosti, najkasneje do 15.4.2027 (točka J);

· izdelava pisma poslovodstvu najkasneje do 30.4.2027 (točka K); 

· zaključek postopkov predrevizije in izdelava pisma poslovodstvu po opravljeni predreviziji za obdobje januar – avgust 2026 najkasneje do 15.12.2026 (točka L). 


